[{"text_idx": "#000001", "text": "Ka\u0308ttejo\u0303udnud nutiajastu on siiani ja\u0308tnud ma\u0308ngurikraami tootvad firmad arusaamatult passiivseks. To\u0303si, Roccat na\u0308iteks on ku\u0308ll teinud ka paar rakendust nutiseadmetele, kuid to\u0308o\u0308stusharu tervikuna liigub nagu vana auruvedur mo\u0308o\u0308da ammu mahaseatud ro\u0308o\u0308paid. Seeto\u0303ttu on igati tervitatav iga va\u0308iksemgi samm ro\u0308o\u0308bastest va\u0308ljapoole."}, {"text_idx": "#000002", "text": "U\u0308heks selliseks ta\u0308nuva\u0308a\u0308rseks sammuks ongi Roccati viimane klaviatuurimudel Roccat Skeltr. Arusaamatu skandinaavialiku nimega klaviatuuril on varukas mitu trumpi, mida nutiajastul lauale vo\u0303ib po\u0303rutada. To\u0303si mo\u0303ned neist trumpidest on va\u0308ikeste \u2019aga\u2019-dega, kuid sellest juba allpool. Sissejuhatuseks aga alustame va\u0308limusest."}, {"text_idx": "#000003", "text": "Roccati pakendite va\u0308limus on pu\u0308sinud praktiliselt muutumatuna juba aastaid \u2013 a\u0308ratuntavalt must-sini-valge va\u0308limus on soliidselt maskuliinne, samal ajal nii silmatorkav kui ka va\u0308a\u0308rikalt tagasihoidlik. Lisaks klaviatuurile on karbis veel pabermanuaal ning kaks kaablit \u2013 u\u0308ks microUSB\u2013USB ning teine 3,5mm otstega helikaabel. Apple\u2019i toodete peale paraku mo\u0303eldud ei ole."}, {"text_idx": "#000004", "text": "Klaviatuuri enda juures torkab esimese asjana silma peaaegu laevako\u0308ie ja\u0308medune silmatorkavalt la\u0308ikiva tekstiilkattega kaabel. Ja\u0308medus pole po\u0303rmugi poosteamise pa\u0308rast, tekstiilkate peidab endas tervelt kahte USB-kaablit ning eraldi kaableid nii ko\u0303rvaklappide kui mikrofoni jaoks. U\u0308heso\u0303naga nagu nelja peaga lohemadu. Skeltr on kaheva\u0308rviline, kus soliidne must po\u0303imub maitsekalt veelgi vaoshoituma halliga. Mo\u0303lemas otsas on nn \u2019sangad\u2019, mida valgustavad sinised LED-tuled. Kosmoseajastu, midagi pole o\u0308elda. Sangadel endil ku\u0308ll mingit praktilist va\u0308a\u0308rtust pole, tegu on ehk va\u0308ikese lo\u0303ivumaksmisega kosmilismilitaarmaigulisele esteetikale. Ko\u0303ige silmatorkavamaks erinevuseks tavaklaviatuurist vo\u0303ib aga pidada klaviatuurikasutaja vastaspoolsel klaviatuuriku\u0308ljel olevat renni. Renn on piisavalt lai, et mahutada na\u0308iteks sigaretti, kuid siiski on tal hoopis teine funktsioon \u2013 see on mo\u0303eldud nutiseadmete, olgu siis nutitelefon vo\u0303i tahvelarvuti, dokkimiseks. Ilmselt vertikaalasendis mahuksid sinna rahumeeli ko\u0303rvuti ka mo\u0303lemad nutiseadmed. To\u0303si u\u0308hendatud on see korraga vaid u\u0308he seadmega, kuid po\u0303himo\u0303tteliselt on see renn va\u0308ga otstarbekas ja praktiline lahendus ka lihtsalt nutiseadme paigaldamiseks lauale."}, {"text_idx": "#000005", "text": "Skeltr on meeldivalt kompaktne, kuskilt ei nagise ega a\u0308gise. Mugavuslisana on komplektis ka eraldirandmetugi, kuid Skeltr on piisavalt mugav ka ilma selleta. Makronuppudega pole liiale mindud nagu vahetevahel seda juhtub, klaviatuuri vasakus servas on tagasihoidlikult u\u0308hes reas vaid viis makronuppu ning suure to\u0303ena\u0308osusega peaks seda enamuse kasutajate jaoks olema ta\u0308iesti piisavalt. Miskipa\u0308rast meenus mu vana truu Logitech G15, millel oli neid nuppe tervelt 18! Ku\u0308ll aga on liigsete makroklahvide asemel mitu muud ja va\u0308ga vajalikku klahvi. Vasakus servas on kaks klahvi telefoniko\u0303nede ja heli haldamiseks, paremas servas on kaks klahvi \u2013 u\u0308ks tekstisisestusseadme valikuks (nutiseade vo\u0303i PC) ja teine Roccat Swarm rakenduse aktiviseerimiseks arvutiekraanile. Maasikana sellel vahukooretordil on kolm po\u0308idlaklahvi allpool tu\u0308hikuklahvi. Viimased pole head mitte ainult ma\u0308ngimiseks, vaid ka igapa\u0308evase arvutito\u0308o\u0308 mugavamaks muutmisel."}, {"text_idx": "#000006", "text": "Klaviatuuri hoiavad kindlalt paigal kuus madalat kummijalga klaviatuuri po\u0303hja all. Lisaks on ka kaks plastjalga klaviatuuri kasutusnurga muutmiseks, kuid mina lasin neil rahus olla kinnises asendis, kuna eelistan pigem madalamat klaviatuuri asendit."}, {"text_idx": "#000007", "text": "U\u0308kski ma\u0308nguriklaviatuur pole midagi ilma sobiva tarkvarata ning Roccat Skeltr pole siin mingi erand. Olen ko\u0303nealusele eksemplarile viimase paari aasta jooksul juba arvukalt kiiruko\u0303nesid pidanud ning pean siinkohal ennast taas kordama. Roccat Swarm on meeldiv ja intuitiivne kompromiss vo\u0303imalusterohkuse ja kasutusmugavuse vahel. See ta\u0308hendab, et erinevaid sa\u0308tteid on piisavalt palju ning enamus po\u0303hifunktsioonidest on ka kergelt leitavad ning kasutatavad. Erinevalt varasemast Roccati tarkvarast, mis na\u0308gi va\u0308lja kirju ja segane nagu kosmoselaeva armatuurlaud. Roccat Skeltri puhul tuleb aga lisaks Swarm-tarkvara arvutiversioonile ma\u0308ngu ka nutiseadmetele loodud rakendus. See on iseenesest veelgi minimalistlikum, ehkki sisaldab ka vo\u0303imalusi klaviatuuri sa\u0308tete muutmiseks. U\u0308heks ma\u0308nguri jaoks oluliseks osaks on siin kindlasti arvutina\u0308itude (ma\u0308lukasutus, vo\u0303rgukasutus, CPU temperatuur jms) kuvamine. Infot on ammendavalt, kuid mulle isiklikult meeldiks vo\u0303imalus seda oma ka\u0308e ja\u0308rgi sa\u0308ttida st eemaldada sealt minu jaoks ebavajalik ning ja\u0308rjestada vajalik minu jaoks sobivasse ja\u0308rjekorda. Meeldiva lisavo\u0303imalusena aga vo\u0303ib antud rakenduse abil saata Roccatile oma na\u0308gemus vo\u0303imalikest tulevastest tarkvarata\u0308iendustest. Paraku pakub Roccat siin ku\u0308ll va\u0308lja omapoolse valiku tulevikuvo\u0303imalustest ning ei lase kasutajal oma soove ta\u0308psemalt kirjeldada.\nIgatahes on telefoni jaoks mo\u0303eldud tarkvara piisvalt adekvaatne ning reageerib arvutis toimuvale ta\u0308iesti piisava kiirusega. Nii na\u0308iteks on reaktsioon protsessori ja ma\u0308lukasutuses peale erinevate programmide avamist praktiliselt kohene."}, {"text_idx": "#000008", "text": "Vo\u0303tame siis Roccat Skeltri funktsioonid lu\u0308hidalt kokku. Sellega saab suurepa\u0308raselt teksti sisestada nii arvutisse kui nutiseadmesse, koostada makrosid nagu ma\u0308ngeldes, hallata arvutis olevat meediat, sellega saab u\u0308hendada nutiseadme kas siis sinihamba vo\u0303i kaabli abil, vastata telefoniko\u0303nedele mikrofoni ja ko\u0303rvaklappe kasutades ning ka\u0308ivitada otseklahvi abil ka\u0308bedalt Roccat Swarm tarkvara arvutis. Spetsiaalse klahvi abil aga saab kiiresti suunata klaviatuuri funktsionaalsust kas siis arvutisse vo\u0303i nutiseadmesse. So\u0303bralik Fn-klahv aga annab omakorda osadele arvutiklahvidele meeldivaid lisafunktsioone. Ko\u0303ige lo\u0303puks vo\u0303ib klaviatuuri kasutada ka nutiseadme(te) dokina. Kokkuvo\u0303ttes on ju pa\u0308ris viisakas nimekiri. Seda enam, et ko\u0303iki neid funktsioone ta\u0308idab klaviatuur enam-va\u0308hem korralikult. Ku\u0308ll aga tekkisid mul endal testimise ka\u0308igus mo\u0303ningad \u2019agad\u2019."}, {"text_idx": "#000009", "text": "Dokina on Skeltr tore, seadmete ekraanid ja\u0308a\u0308vad vaatamiseks sobiva nurga alla ja seadmed ise pu\u0308sivad oma kohal kindlalt. Ku\u0308ll aga vo\u0303ib siin tekkida probleeme, kui nutiseadmete juures kasutatakse erinevaid u\u0308mbriseid. Nii mahtus kenasti dokkima minu iPad, millel u\u0308mber suhteliselt minimalistlik u\u0308mbris, kuid iPhone, mis on kenasti pakitud Twelve South\u2019i BookBook u\u0308mbrisesse, ei tahtnud sinna sugugi a\u0308ra mahtuda. Iga kord laua taha istudes aga telefoni u\u0308mbrisest va\u0308lja kiskuda mulle kohe kuidagi ei sobi. O\u0303hema ja minimalistlikuma u\u0308mbrise puhul aga ei tohiks probleeme tekkida. Eluna\u0308inud kodanikuna ma aga tean, et igasugused o\u0303o\u0303nesvormid, nagu na\u0308iteks see dokkimiseks mo\u0303eldud renn, kipuvad endasse kergesti kogume tolmu ja erinevat o\u0303hus ringlevat ra\u0308mpsu, mis omakorda no\u0303uab va\u0308he hoolikamat puhtusepidamist ja renni pidevat puhastamist."}, {"text_idx": "#000010", "text": "Ja\u0308rgmised agad tekkisid mul u\u0308hendustega. Nutiseadet vo\u0303ib klaviatuuriga u\u0308hendada nii juhtmetega kui juhtmevabalt. Just nimelt juhtmetega, sest u\u0308henduseks on nii microUSB\u2013Lightning kui ka eraldi 3,5 mm otsikutega kaabel heli jaoks. Veider ja ebaratsionaalne mu arust. Kas to\u0303esti u\u0308hest juhtmest ei piisaks? Vo\u0303i ainult juhtmevabadusest? Juhtmevabal u\u0308hendusel olid mo\u0303ned veidrad piirangud. Nii na\u0308iteks sai telefonist lugusid vahetada, helitugevust reguleerida kenasti ka juhtmevabalt, kuid heli klaviatuuriga u\u0308hendatud ko\u0303rvaklappidesse ei jo\u0303udnud, vaid ja\u0308i pirisema telefoniko\u0303laritesse. U\u0308hendades telefoni helikaabli abil klaviatuuriga sai aga ko\u0303ik korda. Ideaalis vo\u0303iks ko\u0303ik ka\u0308ia juhtmevabalt ning klaviatuuriga u\u0308hendaks telefoni vaid laadimisjuhe. Kui selleks muidugi vajadust peaks u\u0308ldse olema. Igatahes minu jaoks ja\u0308i see lahendus pisut liiga iganenuks ning mitte eriti kasutajaso\u0303bralikuks. Pigem meeldib mulle siin Apple, kes pu\u0308u\u0308ab ko\u0303rvaklapiauku u\u0308ldse ajaloo pru\u0308gikasti saata."}, {"text_idx": "#000011", "text": "Meeldib see, et spetsiaalsed lisaklahvid on paigutatud u\u0308leja\u0308a\u0308nud klahvidest meeldivalt eraldi. Eks nende kasutama o\u0303ppimine eeldab mingit sisseelamisprotsessi, kuid nelja klahvi jaoks ei tohiks see ju eriti pikaks kujuneda. Igatahes on pa\u0308ris mugav keset to\u0308o\u0308d vo\u0303i ma\u0308ngu ko\u0303nedele vastata vaid klahvivajutuse abil. Eriti meeldiv on see funktsioon ilmselt neile, kes oma ma\u0308ngu/to\u0308o\u0308 juures keskmisest enam telefonisuhtlust kasutavad."}, {"text_idx": "#000012", "text": "Roccat Skeltril on kasutusel membraanklahvid ning see, kelle igapa\u0308evaseks kasutamiseks on mehhaaniline klaviatuur, selliseid klahve muidugi kuigi to\u0303siselt vo\u0303tta ei saa. Nii nagu Harley-vennad vaatavad jaapani mootorratastele u\u0308levalt alla. Tuhm klo\u0303bin ja kontorarvutitele omane klahvitaktiilsus ei suuda mind kuidagi a\u0308ra veenda. Midagi ja\u0308a\u0308b nagu puudu. Kuigi tarkvaraliselt vo\u0303id klahvivajutustele lisada erinevaid heliefekte, siis pole see ikkagi pa\u0308ris SEE. Su\u0308da la\u0308ks soojaks, kui Roccat Suora puhul u\u0308letas klahvide naturaalne klo\u0303bin tehisefekte. Skeltri puhul aga suutsid minu na\u0308pud u\u0308letada helikiirust st kirjutada kiiremini kui heliefektid ja\u0308relejo\u0303udsid ning nii kostsid kirjutusmasina klahvilo\u0308o\u0308gid veel veidi ka peale seda kui ma kirjutamise olin lo\u0303petanud."}, {"text_idx": "#000013", "text": "Roccat Skeltr on va\u0308ga hea klaviatuur neile, kes peavad oma igapa\u0308evase ma\u0308ngu/to\u0308o\u0308 juures palju telefoniga suhtlema. Nutitelefon on kenasti omal kohal, soovi korral laadimisrez\u030ciimis ning ko\u0303ned la\u0308hevad kenasti klappidesse. Paraku muidugi ei piisa siin tavalistest telefoniklappidest, sest klaviatuuril on eraldi va\u0308ljundid niig mikrofoni kui ko\u0303rvaklappide jaoks ning see on antud klaviatuuri u\u0308ks suurimaid no\u0303rkuseid minu jaoks. samamoodi nagu on ka arvutiga u\u0308hendamiseks vaja eraldi klapi- ja mikrofonisisendit. Ma\u0308rksa lihtsam oleks, kui kogu infovahetuse ka\u0308iks la\u0308bi klassikalise USB-u\u0308henduse. Lisaks arvutima\u0308ngurlusele oleks Skeltr peaaegu ideaalne vahend na\u0308iteks infotelefonito\u0308o\u0308tajatele vo\u0303i mistahes ametisse, kus telefoniu\u0308hendus ja arvutikasutus u\u0308heaegselt on primaarse ta\u0308htsusega. Suhteliselt vaikne klahvika\u0308ik ei ha\u0308iri oluliselt ka teisi samas ruumis viibivaid inimesi."}, {"text_idx": "#000014", "text": "Nii ei na\u0308egi ma Roccat Skeltr\u2019it mitte niivo\u0303rd ma\u0308ngu-, vaid pigem to\u0308o\u0308- ja suhtlusvahendina. Roccat ise nimetab Skeltr\u2019i Smart Communication Gaming Keyboard (ehk siis Nutikaks Suhtlus Ma\u0308nguklaviatuuriks) ning see nimetus vastab igati arvuti olemusele. Kui Sinu jaoks, armas lugeja, on olulised mo\u0303ned u\u0308lalloetletud omadused, siis on Roccat Skeltr kindlasti Sulle sobiv klaver. Mis muud, kui ta\u0308iska\u0308igul edasi \u2013 nuti- ja suhtlussajandisse!"}, {"text_idx": "#000017", "text": "Polar A360 \u2013 funktsionaalne sisu veetlevas korpuses"}, {"text_idx": "#000022", "text": "Xiaomi Buds 3 ko\u0303rvasiseste ko\u0303rvaklappide va\u0308ljapeetud saund"}, {"text_idx": "#000024", "text": "XGIMI Halo+ on pisike projektor, mis pakub vau-efektiga vaatamiskogemust"}, {"text_idx": "#000027", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]